Z A P I S N I K

konstituirajuće sjednice Vijeća Mjesnog odbora  „Zrinjevac“,

održane 25. lipnja 2021.


Konstituirajuća sjednica održava se u sjedištu Vijeća Gradske četvrti Donji grad, Trg kralja Petra Svačića 17 s početkom u 13,00 sati.


Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, sjednici po ovlaštenju pročelnice Gradskog ureda za mjesnu samoupravu predsjedava voditeljica Područnog odsjeka Donji grad (Centar) Mirella Šušak Cvetković.
Nakon intoniranja himne Republike Hrvatske i kraćeg pozdravnog govora, voditeljica  konstatira  da je nazočno svih 5 izabranih članova, odnosno zamjenika članova, što znači da Vijeće može pravovaljano odlučivati. 
Nazočni članovi Vijeća:  Mirela Brkljač,Sanja Miler,Vjekoslav Miler,Zrinka Miličić i Viktor Šarac
Ostali nazočni: Mirella Šušak Cvetković- voditeljica Područnog odsjeka Donji grad (Centar)  i djelatnici  Gradskog ureda  za mjesnu samoupravu.
Voditeljica  otvara konstituirajuću sjednicu i predlaže dnevni red kao u pozivu.
DNEVNI RED

1. Osnivanje i izbor članova Mandatnog povjerenstva

2. Izvješće Mandatnog povjerenstva o provedenim izborima za članove Vijeća 
    Mjesnog odbora „ Zrinjevac“
3. Polaganje prisege članova Vijeća

4. Izbor predsjednika Vijeća

5. Izbor potpredsjednika Vijeća

6. Pitanja i prijedlozi.
Predloženi Dnevni red je jednoglasno prihvaćen.

Sjednici u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora do izbora predsjednika predsjeda nositelj kandidacijske liste koja je dobila najveći broj glasova. Uvidom u službene rezultate izbora članova Vijeća Mjesnog odbora „Zrinjevac“ najviše glasova dobila je  gđa. Zrinka Miličić s kandidacijske liste Možemo ! Politička platforma.  
Ad1. Osnivanje i izbor članova  Mandatnog povjerenstva
Predsjedatelj predlaže donošenje zaključka o osnivanju i izboru članova Mandatnog povjerenstva Vijeća te otvara raspravu.

Vijeće bez rasprave, jednoglasno donosi
Z A K LJ U Č A K
o osnivanju  i o izboru članova  Mandatnog povjerenstva

1. Osniva  se Mandatno povjerenstvo Vijeća Mjesnog odbora „Zrinjevac“ (u nastavku teksta: Vijeće).
2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.

3. U Mandatno povjerenstvo biraju se:


za predsjednika: Vjekoslav Miler

za članove:       1.Mirela Brkljač



  2. Sanja Miler

Predsjedatelj  poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 

Ad 2. Izvješće Mandatnog povjerenstva o provedenim izborima za članove Vijeća Mjesnog odbora „Zrinjevac“ s prijedlogom za verifikaciju mandata članovima Vijeća 
Predsjednik Mandatnog povjerenstva, gosp. Vjekoslav Miler podnosi 
I Z V J E Š Ć E

o provedenim izborima za članove Vijeća Gradske četvrti Donji grad s prijedlogom za verifikaciju mandata članovima Vijeća

I.


A)  Mandatno povjerenstvo razmotrilo je Izvješće Izbornog povjerenstva za izbor članova vijeća gradskih četvrti i članova vijeća mjesnih odbora (u nastavku teksta: Izborno povjerenstvo) o provedenim izborima za članove Vijeća Mjesnog odbora Zrinjevac (u nastavku teksta: Vijeće) 16. svibnja 2021.,  Klasa: 013-3/21-010/2, Urbroj: 251-01-21-21-14, od 17. svibnja 2021. i akte objave kandidacijskih lista od 23. travnja 2021.  te je konstatiralo da je Izborno povjerenstvo utvrdilo i objavilo rezultate izbora za 5 članova Vijeća.


Od ukupno 1.649 birača upisanih u popis birača Gradske četvrti glasovalo je 872 odnosno 52,88% birača.


Nevažećih je bilo 38 glasačka listića, odnosno 4,43%.

a) Pojedine kandidacijske liste dobile su sljedeći broj glasova:

1. MOŽEMO! - POLITIČKA PLATFORMA


454 glasova   55,36%

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE - Zelena alternativa - ORaH

ZA GRAD

ZRINKA MILIČIĆ - nositeljica liste

2. HRVATSKA DEMOKRATSKA ZAJEDNICA – HDZ
146 glasova  17,80%

HRVATSKA SOCIJALNO - LIBERALNA STRANKA - HSLS

HRVATSKA STRANKA UMIROVLJENIKA - HSU

VIKTOR ŠARAC- nositelj liste

3. SOCIJALDEMOKRATSKA PARTIJA HRVATSKE – SDP   101 glasa  12,31%  

ANTUN PAVEŠKOVIĆ- nositelj liste

4. VESNA ŠKARE OŽBOLT - NEZAVISNA LISTA – 

71 glasa   8,65%

VESNA ŠKARE OŽBOLT-NL

ALMASA FILIPOVIĆ- nositeljica liste

5. "BANDIĆ MILAN 365 - STRANKA RADA I SOLIDARNOSTI"  48 glasova   5,85%

- "365 STRANKA RADA I SOLIDARNOSTI"

DUBRAVKA LUKETIĆ - nositeljica liste

         b) Rezultati izbora na temelju kandidacijskih lista su sljedeći:

1. Kandidacijska lista MOŽEMO! - POLITIČKA PLATFORMA

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE - Zelena alternativa – ORaH 

ZA GRAD

Nositeljica kandidacijske liste: ZRINKA MILIČIĆ

dobila je 4 mjesta te su s te kandidacijske liste izabrani:

1. MIRELA BRKLJAČ

2. SANJA MILER

3. VJEKOSLAV MILER

4. ZRINKA MILIČIĆ

2. Kandidacijska lista 2. HRVATSKA DEMOKRATSKA ZAJEDNICA - HDZ

HRVATSKA SOCIJALNO - LIBERALNA STRANKA - HSLS

HRVATSKA STRANKA UMIROVLJENIKA - HSU

Nositelj kandidacijske liste: MILAN MIKŠIĆ

dobila je 1 mjesto te su s te liste izabrani:

1. VIKTOR ŠARAC
3. SOCIJALDEMOKRATSKA PARTIJA HRVATSKE - SDP

Nositelj kandidacijske liste: ANTUN PAVEŠKOVIĆ

dobila je 0 mjesta te s te kandidacijske liste nije izabran niti jedan član.

4. VESNA ŠKARE OŽBOLT - NEZAVISNA LISTA - VESNA ŠKARE OŽBOLT-NL

Nositeljica kandidacijske liste: ALMASA FILIPOVIĆ

dobila je 0 mjesta te s te kandidacijske liste nije izabran niti jedan član.

5. "BANDIĆ MILAN 365 - STRANKA RADA I SOLIDARNOSTI" - "365 STRANKA RADA I SOLIDARNOSTI"

Nositeljica kandidacijske liste: DUBRAVKA LUKETIĆ

dobila je 0 mjesta te s te kandidacijske liste nije izabran niti jedan član.

Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.


B) Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih lista.


Predlagatelji lista upozoreni su na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.


Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.


Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća mjesnog odbora, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.


Izabrani član Vijeća također može podnijeti ostavku ili staviti mandat u mirovanje i iz osobnih razloga podnošenjem pisanog zahtjeva gradskom upravnom tijelu nadležnom za mjesnu samoupravu.


Nitko od izabranih članova Vijeća nije zatražio stavljanje mandata u mirovanje niti je podnio ostavku. Nema niti drugih zapreka za verifikaciju mandata izabranim članovima Vijeća pa. sukladno tome, niti potrebe za određivanjem zamjenika članova u smislu odredaba članka 14. Odluke.

II.


Mandatno povjerenstvo predlaže Vijeću da  prihvati ovo izvješće i  verificira mandate sljedećim članovima Vijeća:

1.  MIRELA BRKLJAČ


MOŽEMO! - POLITIČKA PLATFORMA

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE – 

Zelena alternativa – ORaH 

ZA GRAD

2. SANJA MILER


            MOŽEMO-POLITIČKA PLATFORMA

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE – 

Zelena alternativa – ORaH 

ZA GRAD

3. VJEKOSLAV MILER
                        MOŽEMO-POLITIČKA PLATFORMA

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE – 

Zelena alternativa – ORaH 

ZA GRAD

4.ZRINKA MILIČIĆ                                     MOŽEMO-POLITIČKA PLATFORMA

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE – 

Zelena alternativa – ORaH 

ZA GRAD

5.VIKTOR ŠARAC

HRVATSKA DEMOKRATSKA ZAJEDNICA     - HDZ

HRVATSKA SOCIJALNO - LIBERALNA STRANKA – HSLS

HRVATSKA STRANKA UMIROVLJENIKA - HSU

                                                         Z A K LJ U Č A K

o verifikaciji mandata članovima Vijeća Mjesnog odbora „Zrinjevac“
           1. Prihvaća se Izvješće Mandatnog povjerenstva o provedenim izborima  za članove  Vijeća Mjesnog odbora „Zrinjevac“ s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:



1.    Mirela Brkljač                                      

2.    Sanja Miler
            3.    Vjekoslav Miler

            4.    Zrinka Miličić                                            


            5.    Viktor Šarac                                               

3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.

Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

Ad 4. Izbor predsjednika Vijeća

Predsjedatelj konstatira da je sukladno članku 16. Poslovnika o radu Vijeća Mjesnog odbora „Zrinjevac“, podnesen 1 prijedlog za predsjednika.


Prijedlog da se za predsjednicu Vijeća izabere Zrinka Miličić  podržan je jednoglasno.

Predsjedatelj  otvara raspravu.

Budući da prijavljenih za raspravu nije bilo, predsjedatelj poziva članove Vijeća da se dizanjem ruke izjasne o prijedlogu.


Prema rezultatu glasovanja, Vijeće jednoglasno donosi
Z A K LJ U Č A K

o izboru predsjednika Vijeća Mjesnog odbora „Zrinjevac“

1. Za predsjednicu Vijeća Mjesnog odbora izabrana je Zrinka Miličić

2. Ovaj će zaključak biti objavljen na oglasnoj ploči MO Zrinjevac.

Ad 5. Izbor potpredsjednika Vijeća

Predsjednik obavještava da je, sukladno članku 16. Poslovnika o radu Vijeća Mjesnog odbora „Zrinjevac“ podnesen 1 prijedlog za potpredsjednika.


Prijedlog da se za potpredsjednicu Vijeća izabere Sanja Miler podržan je jednoglasno.

Predsjednik otvara raspravu.


Budući da nitko ne traži riječ, predsjednik poziva članove Vijeća
da se dizanjem ruku izjasne o prijedlogu.

Prema rezultatu glasovanja, Vijeće jednoglasno donosi
Z A K LJ U Č A K

o izboru potpredsjednice Vijeća Mjesnog odbora“ Zrinjevac“


1. Za potpredsjednicu Vijeća Mjesnog odbora „Zrinjevac“ izabrana je Sanja Miler

2. Ovaj će zaključak biti objavljen na oglasnoj ploči MO „Zrinjevac“.

Ad 6. Pitanja i prijedlozi
Budući da nitko ne traži riječ, predsjednik zaključuje sjednicu.

Dovršeno u 13,25 sati.
KLASA: 026-02/21-002/1017
URBROJ: 251-06-11-114-21-2
Zagreb, 25. lipnja 2021.             

                                                                                                                                  Zapisničarka:
Ana Katić
Predsjednica
Vijeća Mjesnog odbora

„Zrinjevac “

Zrinka Miličić, v.r.
